Rokiškio rajono savivaldybės tarybai

**SPRENDIMO PROJEKTO ,, DĖL ŽEMĖS SKLYPO ROKIŠKIO R. SAV., ROKIŠKIO KAIMIŠKOSIOS SEN., JUOZAPAVOS K., PRIPAŽINIMO BŪTINU VISUOMENĖS POREIKIAMS, JO ĮTRAUKIMO Į NEPRIVATIZUOTINŲ SKLYPŲ SĄRAŠĄ“ AIŠKINAMASIS RAŠTAS**

**Tarybos sprendimo projekto tikslas** – sprendimo projekto rengimą paskatino tai, kad Juozapavos kaime, šalia jau pripažinto visuomenės poreikiams esančio žemės sklypo (4,15 ha ploto), esantis valstybinės žemės sklypas 0,64 ha ploto (laisvos valstybinio fondo žemės plane pažymėtas Nr. 91/5) yra nenaudojamas. Jį sutvarkius yra vizija, kaip būtų galima panaudoti visuomenės poreikiams. Atsižvelgiant į tai, yra teikiamas savivaldybės tarybos sprendimo projektas dėl žemės sklypo pripažinimo būtinu visuomenės poreikiams ir jo įtraukimo į neprivatizuotinų žemės sklypų sąrašą.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 4 dalis.

**Sprendimo projekto esmė.** Rokiškio rajono savivaldybės administracijos direktorius 2020-11-04 raštu Nr. SD-5.29-2873 kreipėsi į Nacionalinės žemės tarnybos prie ŽŪM Rokiškio skyrių dėl galimybės šį valstybinės žemės sklypą pritaikyti visuomenės poreikiams. 2020-12-02 NŽT raštu Nr. 25SD-5341-(14.25.137.E) informavo, kad laisvos valstybinio fondo žemės sklypas Nr. 91/5 (plotas 0,64 ha) Juozapavos k. nėra suprojektuotas projektuose pardavimui ar nuomai, nevykdoma jokia ūkinė veikla. Sutvarkius šią viešąją erdvę, atsirastų galimybė labiau suaktyvinti kaimo gyventojų ir atvykstančių svečių laisvalaikį bei poilsį.

**Galimos pasekmės, priėmus siūlomą tarybos sprendimo projektą:**

**teigiamos** – šį sklypą pripažinus reikalingu ir būtinu visuomenės poreikiams bei įtraukus į neprivatizuojamų žemės sklypų sąrašą, būtų galimybė pasinaudoti ES fondų skiriama parama teikiant paraiškas dėl viešųjų erdvių sutvarkymo, rengti automobilių sporto šventes, organizuoti varžybas bei kitą gyventojų laisvalaikio užimtumą;

**neigiamos** –nėra.

**Finansavimo šaltiniai ir lėšų poreikis.** Pripažinus žemės sklypą būtinu visuomenės poreikiams, sklypas būtų formuojamas rengiant žemės sklypų formavimo ir pertvarkymo projektą arba atitinkamos kadastro vietovės žemės reformos žemėtvarkos projektų papildymą, arba žemės sklypų planą, kuris prilyginamas žemės reformos žemėtvarkos projektams. Kitu etapu būtų atliekami suformuoto žemės sklypo kadastriniai matavimai, sklypai registruojami VĮ Registrų centre. Visi šie darbai iš savivaldybės biudžeto pareikalaus lėšų.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Rokiškio kaimiškosios seniūnijos seniūnė Dalia Janulienė